«Arsenal» «Shalke» himoyachisi Sead Kolashinatsni transfer qildi. 23 yoshli bosniyalik futbolchi London jamoasiga erkin agent sifatida o‘tgan va 5 yillik shartnoma imzolagan. U 1 iyuldan jamoa safiga qo‘shiladi. «Arsenal» Kolashinatsga 140 ming yevro miqdoridagi haftalik maosh tayinlagan. Kolashinats – «Shalke» tarbiyalanuvchisi hisoblanadi. U nemis jamoasida 2012 yildan buyon to‘p surib kelayotgandi. Yakunlangan mavsumda u bundesliganing 25 o‘yinida ishtirok etib, 3 gol urdi va 5 golga uzatma berdi.